ഷാനിമോള് ഉസ്മാനെ തോല്പ്പിച്ചത് എം ലിജുവും ഉന്നത നേതാവും ചേര്ന്ന്, രഹസ്യ യോഗം ചേര്ന്നെന്നും ഇല്ലിക്കല് കുഞ്ഞുമോന് ആലപ്പുഴ: ഷാനിമോള് ഉസ്മാനെ പരാജയപ്പെടുത്തിയത് കോണ്ഗ്രസ് ഉന്നത നേതാവും അന്ന് ഡിസിസി പ്രസിഡന്റായിരുന്ന എം ലിജുവും ചേര്ന്ന് ആണെന്ന് ഇല്ലിക്കല് കുഞ്ഞുമോന്. ആലപ്പുഴയിലെ റിസോര്ട്ടില് ഇതിനായി രഹസ്യ യോഗം ചേര്ന്നുവെന്നും വ്യാപകമായി പണം ഇറക്കിയെന്നും അദ്ദേഹം ആരോപിച്ചു. തെരഞ്ഞെടുപ്പില് തോറ്റപ്പോള് രണ്ട് ബ്ലോക്ക് പ്രസിഡന്റുമാരെ പുറത്താക്കി തടിയൂരിയെന്നും ഇല്ലിക്കല് കുഞ്ഞുമോന് കുറ്റപ്പെടുത്തി. ആലപ്പുഴ നഗരസഭ മുന് ചെയര്മാനായിരുന്ന ഇല്ലിക്കല് കുഞ്ഞുമോനെ ഇന്നലെ കോണ്ഗ്രസ് പുറത്താക്കിയിരുന്നു. എം ലിജുവിനെ തോല്പ്പിക്കാന് ശ്രമിച്ചുവെന്ന പരാതിയിലായിരുന്നു നടപടി. കോണ്ഗ്രസ് 73 സീറ്റില് തോറ്റപ്പോള് തനിക്കെതിരെ മാത്രമാണ് നടപടിയെടുത്തതെന്നും കുഞ്ഞുമോന് കുറ്റപ്പെടുത്തി. നടപടിക്ക് പിന്നില് പാര്ട്ടിയിലെ ഗൂഢാലോചനയാണെന്നും അദ്ദേഹം പറഞ്ഞു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona